Η μεγάλη περιπέτεια του Πι-Γουή

***Η μεγάλη περιπέτεια του Πι-Γουή*** (αγγλικά: *Pee-wee's Big Adventure*) είναι μία αμερικάνικη κωμική περιπέτεια, του Τιμ Μπάρτον σηματοδοτώντας το σκηνοθετικό του ντεμπούτο καθώς αποτελεί την πρώτη μεγάλου μήκους ταινία την οποία σκηνοθέτησε. Πρωταγωνιστεί ο Πολ Ρούμπενς ως Πι-Γουή Χέρμαν. Συμμετέχουν επίσης οι Ελίζαμπεθ Ντέιλι, Μαρκ Χόλτον, Νταϊάν Σάλιντζερ, και Τζαντ Ομεν. Ο Ρούμπενς συνέγραψε το σενάριο με τον Φιλ Χάρτμαν and Μάικλ Βάρχολ. Χαρακτηρίστηκε ως παρωδία ή φάρσα της ιταλικής ταίνίας του 1948 *[[Κλέφτης ποδηλάτων]]*. 

Μετά την επιτυχία του *[[The Pee-wee Herman Show]]*, ο Ρούμπενς ξεκίνησε να γράφει το σενάριο για τη *μεγάλη περιπέτεια του Πι-Γουή,* όταν τον προσέλαβε η  Warner Bros. Οι παραγωγοί και ο Ρούμπενς προσέλαβαν τον Μπάρτον για να σκηνοθετήσει την ταινία καθώς είχαν εντυπωσιαστεί με τη δουλεία του στις μικρού μήκους ταινίες *[[Βίνσεντ (ταινία 1982)|Βίνσεντ]]* *και [[Frankenweenie (ταινία,1984)|Frankenweenie]]*. Τα γυρίσματα έγιναν κυρίως στην Καλιφόρνια και το Τέξας. 

Η ταινία κυκλοφόρησε 9 Αυγούστου 1985,αποφέροντας πάνω 40$ εκατομμύρια στη Βόρεια Αμερική. Η ταινία έλαβε θετικές κριτικές και έγινε καλτ. Η ταινία ήταν υποψήφια για το Young Artist Award. Ακολούθησαν δύο σίκουελ: το *[[Big Top Pee-wee]]* (1988) και η *[[Pee-wee's Big Holiday]]* (2016). Η επιτυχία της ταινίας οδήγησε τον σκηνοθέτη στον εξίσου επιτυχημένο Σκαθαροζούμη του 1988. Μετά από αυτές τις επιτυχίες η Warner Bros. ανέθεσε στον Τιμ Μπάρτον τη σκηνοθεσία του Μπάτμαν (1989).

## Υπόθεση

Ο Πι-Γουή Χέρμαν είναι ένας μάλλον αλλοπρόσαλλος νεαρός με τεράστια αδυναμία για το νέο κι αστραφτερό του ποδήλατο. Όταν αυτό πέφτει θύμα ληστείας από τη νέμεση του, τον πλούσιο νταή Φράνσις Μπάξτον, ξεκινάει η πρώτη μεγάλη περιπέτεια του Πι Γουί, που θα καλύψει ολόκληρη τη χώρα.

## Διανομή

* Πολ Ρούμπενς ως Πι-Γουή Χέρμαν
* Ελίζαμπεθ Ντέιλι ως Ντότι
* Μαρκ Χόλτον ως Φράνσις Μπάξτον
* Νταϊάν Σάλιντζερ ως Σιμόν
* Τζαντ Ομεν ως Μίκυ Μορέλι
* Alice Nunn ως Large Marge
* Φιλ Χάρτμαν ως Δημοσιογράφος
* Τζον Χάρις ως Άντυ
* Ντάριλ Κιθ Ρόουτς ως Τσακ
* Κάρμεν Φίλπη ως Τζακ
* Γιαν Χουκς ως Τίνα
* Ραλφ Σέιμουρ ως Συνένοχος του Φράνσις
* Τζέισον Χέρβεϊ ως Κέβιν Μόρτον
* Τόνι Μπιλ ως Τέρανς "Τέρι" Χόθορν
* Λιν Μαρί ως "Mother Superior" στη ταινία του Κέβιν Μόρτον
* Τζον Παράγκον ως Άνδρας με κόκκινη πανοπλία
* Κληβ Χολ ως Γκοτζίλα

O Μάικλ Βάρχολ, ο οποίος συνέγραψε το σενάριο μαζί με τους Ρούμπενς και Χάρτμαν, έκανε καμέο εμφάνιση ως φωτογράφος. Και ο σκηνoθέτης Τιμ Μπάρτον έκανε καμέο εμφάνιση . Άλλοι μικρότεροι ρόλοι περιλαμβάνουν τον Εντ Χέρλιχυ ως κ. Μπάξτον και την Κασσάνδρα Πίτερσον (γνωστή και ως Elvira, Mistress of the Dark) ως the Biker Mama of Satan's Helpers. Ο Τζέιμς Μπρόλιν υποδύεται τον "P.W. Herman". Η Heavy metal μπάντα Twisted Sister, και ο κωμικός Μίλτον Μπερλ κάνουν καμέο εμφάνιση.

## Παραγωγή

Η επιτυχία του *[[The Pee-wee Herman Show]]* ώθησε την Warner Bros. να προσλάβει τον Πολ Ρούμπενς να γράψει το σενάριο για μια μεγάλου μήκους ταινία με τον Πι-Γουή Χέρμαν. Η αρχική ιδέα του Ρούμπενς ήταν να κάνει μια ελεύθερη μεταφορά της *[[Pollyanna (1960 film)|Pollyanna]]* με τον Πι-Γουή Χέρμαν στον ρόλο της Χέιλι Μιλς. Η Pollyanna ήταν η αγαπημένη ταινία του Ρούμπενς. Κατά τη συγγραφή ο Ρούμπενς πρόσεξε ότι πολλοί υπάλληλοι στην Warner Bros. είχαν ένα ποδήλατο για να μετακινούνται στα στούντιο, και ζήτησε και αυτός ένα. Αυτό ενέπνευσε τον Ρούμπενς να γράψει νέο σενάριο. Το τελικό σενάριο αποτελείται μόνο από 90 σελίδες, ενώ το σύνηθες ήταν 100 με 110.

Ο Τιμ Μπάρτον έχοντας αφήσει Walt Disney Productions και με το *[[Frankenweenie (ταινία, 1984)|Frankenweenie]]* να έχει λάβει θετική αποδοχή, αναζητούσε μια μεγάλου μήκους ταινία να σκηνοθετήσει.  Όταν ο Ρούμπενς και οι παραγωγοί του *Η μεγάλη περιπέτεια του Πι-Γουή* είδαν το *[[Βίνσεντ (ταινία, 1982)|Βίνσεντ]]* *και το Frankenweenie* του Μπάρτον, αποφάσισαν να τον προσλάβουν. Ο Μπάρτον συνδέθηκε με την προσωπικότητα και το χιούμορ του Ρούμπενς στο *Pee-wee Herman Show*. Μετά την πρόσληψη του Μπάρτον, ο Ρούμπενς , ο Φιλ Χάρτμαν και ο Michael Varhol ξαναδούλεψαν τα σενάρια. Tην ομάδα συμβουλεύτηκε το βιβλίο *[[Screenplay (βιβλίο)|Screenplay]]* του Σιντ Φιλντ.

Οι τοποθεσίες γυρισμάτων περιλαμβάνουν: το Γκλέντεϊλ, την Πομόνα, την Σάντα Κλαρίτα, τη Σάντα Μόνικα, το Μπέρμπανκ, το Καμπαζόν (στο Cabazon Dinosaurs), το Πορτ Χουένεμε στην Καλιφόρνια, και το Σαν Αντόνιο στο Τέξας. Ο Μπάρτον και ο Ρούμπενς είχαν δεχτεί πιέσεις από την Warner Bros. για την τήρηση του χρονικού πλαισίου που είχε τεθεί για τα γυρίσματα.

## Απήχηση
Η μεγάλη περιπέτεια του Πι-Γουή ξεκίνησε τον Αύγουστο 9,1985 στη ΗΠΑ σε 829 θέατρα, συγκεντρώνοντας $4,545,847 στη πρώτη βδομάδα προβολής. Η ταινία εισέπραξε  $40,940,662 στην εγχώρια αγορά.

### Κριτικές
Η ταινία έλαβε θετικές κριτικές . Μέχρι τον Απρίλιο του 2021,η ταινία κατέχει 87% θετικές ψήφους στο *[[Rotten Tomatoes]]* . 

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Αμερικανικές κωμικές ταινίες
Κατηγορία:Ταινίες του 1985
Κατηγορία:Ταινίες σε σκηνοθεσία Τιμ Μπάρτον
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες τοποθετημένες στην Καλιφόρνια
Κατηγορία:Ταινίες τοποθετημένες στο Λος Άντζελες
Κατηγορία:Ταινίες τοποθετημένες στο Τέξας
Κατηγορία:Ταινίες παραγωγής Warner Bros.
Κατηγορία:Ταινίες γυρισμένες στην Καλιφόρνια